對大多數人嚟講，
放屁係一種受歡迎嘅解放、
一個尷尬嘅小插曲，
或者係個毒氣惡作劇。
但對其他生物嚟講，
放屁並唔係件好笑嘅事情。
係動物王國嘅肚腸入面，
放屁可以作爲恐嚇嘅工具、
自我防衛嘅方式，
甚至係惡臭嘅凶殺武器。
動物王國入面最臭嘅屁雖然唔致命，
但好有可能會毀左你嘅沙灘之旅。
海獅同海豹因爲飲食嘅關係
而放臭屁聞名。
魚類同貝類嘅硫含量非常高，
而係消化嘅過程中，
哺乳動物嘅腸道細菌會分解硫
同分解含有硫嘅氨基酸
來產生二氧化氫（H2S2)--
一種聞落去好似臭鷄蛋嘅氣體。
海獅同海豹無辦法控制
自己放出惡臭嘅屁，
但有啲動物放屁係有策略性嘅。
東部豬鼻蛇同索諾蘭珊瑚蛇
會使用一種叫做
「泄殖腔噴氣」嘅策略。
佢哋會先將空氣吸到泄殖腔--
一個用於排尿、排便同生殖嘅窿，
然後再「碰」一聲
係泄殖腔噴啲氣出嚟。
呢啲氣無比海獅嘅臭屁危險，
但可以有效咁嚇走潛在嘅掠食者。
另一方面，鱗蛉幼蟲嘅屁
既無聲又致命。
佢哋嘅屁含有一種被稱爲
「利己信息」素嘅化學物質，
專門進化嚟麻痹白蟻。
事實上，「利己信息素」非常强大，
單單一個屁就可以令一班白蟻
無法動彈長達三個鐘頭，
或者直接殺死佢哋。
無論如何，呢種毒屁比左鱗蛉幼蟲好多時間
嚟吞食比佢哋體型大三倍嘅獵物。
但係，對於有啲動物嚟講，
忍住唔放屁可能係會致命嘅。
灰鱂係一種生活喺墨西哥北邊嘅小型淡水魚。
呢啲魚類以藻類
同沉澱物内嘅其他小生物為食。
但喺夏天最熱時候，
呢啲藻類會喺佢哋
腹中產生大量氣體。
如果灰鱂無將呢啲氣體排出嚟，
佢哋就會浮到水面上--
並成為路過鳥類的獵物。
而佢哋要擔心嘅唔止有掠食者。
堆積過量嘅氣體可能會
將佢哋嘅消化系統撐破。
研究人員曾發現數百隻死左嘅灰鱂，
因爲無放屁而喪命。
好彩對人類嚟講，
動物放屁並唔會直接傷害到人類—
除左影響我哋嘅食慾之外。
但係特殊情況下，
有啲動物嘅屁會造成意想不到嘅危險。
喺2015 年嘅秋天，
有架飛機因為煙霧警報器響起
而緊急迫降。
經進一步調查，
調查人員發現飛機並無起火，
只係喺貨艙内揾到 2000 幾隻山羊所放出嘅嗝同屁。
氣壓嘅變化，
導致佢哋排出大量嘅氣體。
好彩呢個山羊放屁嘅故事
並無讓人付出好大嘅代價。
但係世界上最危險嘅屁
實際上可能嚟自同羊一樣
平易近人嘅動物：唔起眼嘅牛。
世界上有近 10 億頭牛，
大部分都係為左生產
牛奶同牛肉而飼養嘅。
同羊一樣，牛係反芻動物，
即係話佢哋嘅胃有四個胃室，
幫助佢哋反覆咀嚼、消化同多次反芻食物。
呢個過程幫助佢哋從食物中獲得更多營養，
但佢同時亦都製造出好多氣體。
呢個係個問題，因爲牛排出嘅氣體之一
係甲烷--
一種導致全球暖化嘅主要溫室氣體。
一公斤嘅甲烷
係大氣中吸收嘅熱量，
係一公斤二氧化碳吸收嘅十幾倍。
而因爲每隻牛每年會排放
多達 100 公斤嘅甲烷，
呢啲動物已經成為左
造成氣候變化最大嘅元凶之一。
所以，雖然其他動物嘅屁
可能更大聲、更臭，甚至更毒，
但牛嘅屁可能係
有史以嚟最危險嘅屁。